***МОДЕЛ УГОВОРА***

**УГОВОР**

**о извођењу радова на Санацији дела канализационе мреже**

***Закључен између:***

*Наручиоца Институт за јавно здравље Ниш*

*са седиштем у Нишу, улица Бул др Зорана Ђинђића 50, ПИБ:100668630*

*Матични број: 07199520Број рачуна: 840-605667-34*

*Телефон:018/4226-384*

*кога заступа Доц. др Миодраг Стојановић*

*(у даљем тексту: Наручилац)*

*и Извођача радова:*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту:* ***Извођач****),*

*Број и датум одлуке о додели уговора:..............................................(попуњава Наручилац)*

*Понуда изабраног понуђача бр. \_\_\_\_\_\_ од...............................(попуњава Понуђач)*

УВОДНЕ НАПОМЕНЕ:

Уговорне стране сагласно констатују:

-Да је Наручилац на основу члана 27. ст.1. тачка 1) Закона о јавним набавкама (''Сл. гласник РС'' бр.91/2019), спровео поступак набавке услуга: Санација дела дворишне канализационе мреже.

- да је Извођач доставио понуду бр.\_\_\_\_ од \_\_\_\_\_\_\_\_ године, евидентирану код Наручиоца под бројем \_\_\_\_\_од \_\_\_\_\_ године, која се налази у прилогу уговора и саставни је део овог уговора;

- да Понуда Извођача у потпуности одговара техничким спецификацијама из Позива за достављање понуда

* да је Наручилац, на основу понуде Извођача донео Одлуку о додели уговора бр. \_\_\_\_\_\_од \_\_\_\_\_године

***Члан 1.***

Извођач се обавезује да за потребе Наручиоца изврши радове на **Санацији дела канализационе мреже**, у свему према понуди број \_\_\_\_\_\_\_\_\_ од \_\_\_\_\_\_\_\_\_ године.

Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.

***Члан 2.***

Вредност свих радова из члана 1. овог Уговора утврђује се на износ од \_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а.

Обрачунати ПДВ (20%) на износ из става 1. овог члана износи\_\_\_\_\_\_\_\_\_\_\_\_\_\_\_\_\_\_динара.

Укупна уговорена вредност радова са обрачунатим ПДВ-ом утврђује се на износ од\_\_\_\_\_\_\_\_\_\_\_\_\_\_\_\_\_\_\_динара.

Уговорена вредност радова из става 1. овог члана подразумева обрачунате све пратеће трошкове и фиксна је, по јединици мере, у динарима до окончања уговора.

Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача

***Члан 3.***

Наручилац исплаћује Извођачу уговорени износ са ПДВ-ом у року од \_\_\_\_\_ дана по завршетку радова и пријему фактуре уплатом на рачун број: \_\_\_\_\_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_\_\_\_\_\_\_\_\_ банке.

Извођач се обавезује да на сваком рачуну унесе број под којим је Уговор заведен код Наручиоца(заводни број Института за јавно здравље Ниш).

***Члан 4.***

Извођач се обавезује да ће радове започети у року од \_\_\_\_ дана од дана потписивања овог уговора.

***Члан 5.***

Извођач се обавезује да предмет уговора, из члана 1. овог Уговора изврши Наручиоцу најкасније до \_\_\_\_.\_\_\_\_.2022. године.

Уговорени рок за завршетак радова може се продужити само писменим споразумом обе уговорне стране.

У случају дејства више силе, признате по важећим прописима, уговорени рок се продужава сразмерно времену дејства. Трајање више силе и временских непогода констатује се у дневнику.

Сматра се да се Извођач пре давања упознао са условима рада, климатским условима, организацијом рада и свим другим условима који утичу на рок и цену грађења.

Одступање од уговорених рокова градње може бити само у случајевима:

а) више силе

б) обостраним писменим споразумом

Захтев за продужење рока грађења Извођач писмено подноси Наручиоцу у року од два дана од сазнања за околност, а најкасније 15 дана пре истека коначног рока за завршетак радова.

Уговорени рок је продужен када уговорне стране у форми Анекса овог Уговора о томе постигну писмени споразум.

У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

***Члан 6.***

Наручилац има право на наплату пенала у висини 2‰ (два промила) од уговорене вредности овог уговора, за сваки дан прекорачења рока наведеног у члану 5. овог уговора, с тим да укупна вредност наплаћених пенала не прелази 10% уговорене вредности овог уговора.

Наплату уговорне казне Наручилац ће извршити, без претходног пристанка Извођача, умањењем рачуна наведеног у окончаној ситуацији.

Ако је Наручилац због закашњења у извођењу или предаји изведених радова претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

***Члан 7.***

Извођач се обавезује да изведе радове у складу са важећим прописима, техничким прописима и овим уговором, и да по завршетку радова изведене радове преда Наручиоцу.

Извођач се обавезује :

- да пре почетка радова Наручиоцу достави решење о именовању одговорног извођача радова.

- да се строго придржава мера заштите на раду;

- да по завршеним радовима одмах обавести Наручиоца да је завршио радове и да је спреман за њихов пријем;

- да испуни све уговорене обавезе стручно, квалитетно, према важећим стандардима за ту врсту посла и у уговореном року;

- да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;

- да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;

- да уредно води све књиге предвиђене законом и другим прописима Републике Србије, који регулишу ову област;

- да омогући вршење стручног надзора на објекту;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;

- да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

- да сноси трошкове накнадних прегледа комисије за пријем радова уколико се утврде неправилности и недостаци

- да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана.

***Члан 8.***.

Наручилац се обавезује:

1. Да извођача уведе у посао

2. Да одреди надзорни орган

4. Да преко свог надзорног органа врши стручни надзор над извођењем радова и уредно оверава дневник и осталу пратећу документацију.

5. Да уредно плаћа изведене радове на начин предвиђен овим уговором.

***Члан 9.***

За укупан уграђени материјал Извођач мора да има сертификате квалитета и атесте који се захтевају по важећим.

Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са уговорним одредбама. Уколико Извођач у одређеном року то не учини, Наручилац има право да ангажује другог Извођача искључиво на трошак Извођача по овом уговору.

Надзорни орган има право да врши стручни надзор над извођењем уговорених радова и сва права и обавезе по Закону о планирању и изградњи.

***Члан 10.***

Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор, Наручиоца.

По добијању писмене сагласности Наручиоца, Извођач радова ће извести вишак радова. Јединичне цене за све позиције из предмера радова усвојене понуде Извођача бр. \_\_\_\_\_\_ од \_\_\_\_\_\_\_\_ за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова.

***Члан 11.***

Свака уговорна страна може раскинути овај Уговор писаним путем, уз отказни рок од 8 дана, уколико друга уговорна страна не испуњава у целости Уговором преузете обавезе и тиме наноси штету другој уговорној страни, задржавајући право на накнаду трошкова насталих до тада у реализацији посла.

Уговор се може раскинути споразумом уговорних страна.

***Члан 12.***

Извођач о завршетку уговорених радова обавештава Наручиоца и стручни надзор.

Примопредаја радова се врши комисијски најкасније у року од 5 дана од завршетка радова.

Комисију за примопредају радова чине представници Наручиоца и Извођача.

Комисија сачињава записник о примопредаји. Грешке, односно недостатке које утврди Наручилац у току извођења или приликом преузимања и предаје радова, Извођач мора да отклони без одлагања. Уколико те недостатке Извођач не почне да отклања у року од 3 дана и ако их не отклони у споразумно утврђеном року Наручилац ће радове поверити другом извођачу на рачун Извођача радова.

Евентуално уступање отклањања недостатака другом извођачу Наручилац ће учинити по тржишним ценама и са пажњом доброг привредника

***Члан 13.***

Коначна количина и вредност радова по овом Уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. Коначни обрачун се испоставља истовремено са записником о примопредаји радова.

***Члан 14.***

Уговорне стране су сагласне да се измене или допуне уговора, као и прилога уговора могу вршити искључиво у писаној форми, уз обострану сагласност уговорних страна и потпис овлашћених лица уговорних страна, а у складу са Законом о јавним набавкама.

***Члан 15.***

Наручилац задржава право да једнострано раскине овај Уговор уколико Извођач радова касни са извођењем радова дуже од 15 календарских дана.

Наручилац задржава право да једнострано раскине овај Уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора.

Наручилац може једнострано раскинути уговор у случају да се на основу грађевинског дневника утврди да Извођач касни са извођењем радова дуже од 15 календарских дана, као и ако Извођач не изводи радове у складу са уговорним обавезама или из неоправданих разлога прекине са извођењем радова.

Наручилац може једнострано раскинути уговор и у случају недостатка средстава за његову реализацију.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Уговор се раскида писменом изјавом која садржи основ за раскид уговора и доставља се другој уговорној страни.

У случају раскида Уговора, Извођач је дужан да изведене радове обезбеди и сачува од пропадања, као и да Наручиоцу преда пројекат изведеног објекта.

***Члан 16***

За све што овим Уговором није посебно утврђено примењују се одредбе Закона о планирању и изградњи објеката и Закона о облигационим односима.

***Члан 17.***

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Нишу.

***Члан 18.***

Овај уговор ступа на снагу даном потписивања свих уговорних страна и важи до испуњења уговорних обавеза.

***Члан 19.***

Овај уговор је сачињен у 6 (шест) истоветних примерака, од којих по 3 (три) примерка за сваку уговорну страну.

За Извођача радова За Наручиоца

Д И Р Е К Т О Р В.Д. Д И Р Е К Т О Р А

Проф. др Миодраг Стојановић